**גישות ואסכולות במדע המדינה:**

**מהפוליס ועד גלובליזציה**

**עונת חורף**

**ד"ר דורון נבות**

מייל של המרצה: doronnavot@013.net

שעות קבלה: ימי שני לאחר ההרצאות בתיאום מראש

**כללי**

מאז חקר הפוליטיקה צמח ביוון העתיקה, בצורת משטר הנקראת פוליס, היחידות הפוליטיות השתנו לבלי היכר, ועמם חקר הפוליטיקה. המחקר המדעי והשיטתי של הפוליטיקה בימינו, מגוון ומאופיין באי-הסכמות על מגוון תחומים – החל מהשאלה האם המחקר הוא מדעי, דרך השאלה מהי פוליטיקה, במחלוקות לגבי תכלית המחקר, וכלה בדרכים שונות לנתח תופעות עולמיות כמו הגירה, משבר האקלים וצמיחת הפופוליזם. הקורס הנוכחי מבקש להתייחס לנקודות המבט השונות המאפיינות את מדע המדינה, תוך התמקדות באופן בו התחום מטפל בסוגיות בנות-זמננו ובגלובליזציה. זאת, במטרה להגיע להבנה טובה יותר מהי פוליטיקה, כיצד ראוי וניתן לחקור אותה, וכן, להבין טוב יותר את המציאות הפוליטית העולמית והמקומית. לצד זאת נבקש להבין מה משפיע על התפתחות מחקר הפוליטיקה וגישות ואסכולות לחקר הפוליטיקה – האם גורמים פנימיים (דעיכת תיאוריות), גורמים חיצוניים (כגון, שינויים בסדר העולמי), או שמא גורמים פרוזאיים (כגון, מימון מדעי למחקר) – ובאיזו מידה הגישות מתקדמות, ולכל הפחות, רציונליות ומאפשרות לנו להבין את המציאות המקומית והעולמית.

**1. מטרות קונקרטיות של הקורס**

1. לברר מהי פוליטיקה.
2. לדון במאפיינים הפרופסיונאליים-מהותיים והדיסציפלינאריים-מתודולוגיים של חקר הפוליטיקה.
3. להכיר את התפתחות המחקר המדעי של הפוליטיקה במערב.
4. להציג ולנתח באופן ביקורתי את הגישות והאסכולות המרכזיות לחקר הפוליטיקה בעידן המודרני.
5. לפתח מיומנות ראשונית לביצוע מחקר של מדע המדינה על פוליטיקה גלובאלית.
6. ללמוד מגוון דרכים לחשוב על תופעת הגלובליזציה על היבטיה השונים.

**2. הרכב הציון**

1. נוכחות בשעורים (10%).
2. השתתפות פעילה ומושכלת במטלת עיבוד בקבוצות (10%).
3. מבחן אמריקאי מסכם, 50 שאלות (80%).

**3. חובות וזכויות**

1. קריאת המקורות המוצגים בתכנית הקורס לפני השיעור.
2. כיבוי ניידים לפני השיעור (אלא במקרי חירום).
3. שעות קבלה בתיאום מראש.

**4. מטלת עיבוד קבוצות**

בחלק השני של השיעורים נדון בקבוצות של עשרה תלמידים בשאלות אקטואליות המאפשרות להדגים את נושא השיעור. במהלך הדיון נציג מכל קבוצה ירשום תשובות. לאחר מכן, כל קבוצה תציג בכיתה את תשובתה, ונקיים דיון. סה"כ הפעילות שעה וחצי.

**5. תכנית הקורס**

|  |  |  |  |
| --- | --- | --- | --- |
| **שעור**  | **תאריך** | **נושא** | **מטלת עיבוד בקבוצות (לשם המחשה – יעבור ריענון לקראת הקורס)** |
| **1** | **ספטמבר 2019**  | **מבוא: הצגת הקורס, הגדרות מקובלות לפוליטיקה ומושגי יסוד; עוצמה ולגיטימציה**  | קראו את המאמר "משבר ההגירה בגרמניה הוא תחילת הסוף של עידן מרקל" וענו על השאלות הבאות: * 1. מה הקשר בין דמוקרטיה לבין לגיטימציה?
	2. הסבירו באיזה מובן גישתה של סורן קרן היא ליברלית-שמרנית.
 |
| **2** |  | **מחלוקות: בפילוסופיה של מדע החברה; מדע הפוליטיקה לעומת גישות אחרות לחקר הפוליטיקה; מתודולוגיה ומחקר – פוזיטיביזם לעומת גישות אחרות**  | קראו את הכתבה "מה יקרה אם תפרוץ מלחמת סחר כוללת בין ארה"ב לסין?"1. מהי נקודת המבט של "סוכנויות הידיעות"?
2. הציעו "מבחן קריטי" כדי לבחון את מדעיות הטענה המופיעה במאמר.
 |
| **3** |  | **עתיקים ומודרניים על העולם המשתנה: נבהיר את ההבדלים בין מחשבה פוליטית "עתיקה" למחשבה פוליטית "מודרנית" תוך התמקדות בסוגיה שהעסיקה הוגים מאז ומעולם: שינוי.**  | קראו את מאמרו של אסף שגיב "גלובליזציה: כתב הגנה" וענו על השאלות הבאות:* 1. האם אתם מזהים היבטים "עתיקים" בכתיבתו?
	2. מהו הטיעון המרכזי
 |
| **4** |  | **תיאוריות של קידמה ונסיגה: מאדם סמית' דרך אלכסיס דה-טוקוויל ועד תיאוריות מודרניזציה ופוסט-קולוניאליזם – נציג תיאוריות מודרניות העוסקות במודרניזציה וגלובליזציה**  | קראו את מאמרו של אריה קרמפף "הברקזיט: אנגליה לא נוטשת רק את האיחוד, אלא גם את החזון הגלובלי", וענו על השאלות הבאות:1. מהו ההסבר המרכזי של קרמפף לברקזיט?
2. מה ההבדל העיקרי בין טענתו של קרמפף לבין טענתו של שגיב?
 |
| **5** |  | **מדע המדינה האמריקאי והמקרה של דמוקרטיה:** **נלמד על גישות שונות לדמוקרטיה וכיצד הן השתנו מראשית מדע המדינה ועד ימינו, תוך התייחסות לפרדיגמת "המשבר" וגישות שונות לדמוקרטיה**  | קראו את כתבתו של יואב קרני "הדמוקרטיה הליברלית במשבר עמוק"1. הציגו ביקורת מנקודת המבט הפוזיטיביסטית לטענה לפיה קיים משבר.
2. האם לפי הכתבה עולה כי גם הדמוקרטיה במשבר?
 |
| **6** |  | **בין רציונליות לכשליה: נציג את בעיית הפעולה הקולקטיבית והיכולת לפעול לשיפור החיים בצוותא ברמת החברה והמערכת הגלובאלית דרך תיאוריית הבחירה הרציונלית, הבחירה החברתית, תורת המשחקים וגישת הבחירה הציבורית.**  | דו"ח חדש של האו"מ מגלה כי מיליון מיני צמחים ובעלי חיים נמצאים עתה בסכנת הכחדה. זהו איום חמור וישיר על מערכות אקולוגיות שבהן תלויים בני אדם בכל רחבי תבל לקיומם.1. לנתח מדוע הבעיה קיימת וכיצד היא תטופל דרך הפריזמה של בעיית הפעולה הקולקטיבית.
2. איזו גישה, אם בכלל, נותנת לנו מקום לסברה כי יכול שיפור?
 |
| **7** |  | **המחלוקת על המדינה ועל הריבונות: פלורליזם מבני, הגישה הניאו-מרכסיסטית, הגישה הניאו-פלורליסטית, הגישה הפוקויאנית והגישה המוסדית החדשה מתווכחות שוב מהי עוצמה ומה כוחה של המדינה בימינו**  | קראו את הכתבה "על מה הם מדברים כשהם מדברים על ריבונות" וענו על השאלות:1. מה ההבדל בין ההצעות השונות מנקודת מבט ניאו מרכסיסטית?
2. במה דומה ובמה שונה מושג הריבונות כפי שמובן בגישה הניאו מוסדית מתפיסות הריבונות המופיעות בכתבה?
 |
| **8** |  | **מדוע פופוליזם? נלמד על אחת התופעות המרכזיות בימינו דרך נקודות מבט שונות** | קראו את הכתבה "כשאתם אומרים פופוליזם, אתם מתכוונים לשמאל, ימין, או לדונלד טראמפ?" והציגו את נקודת המבט של מחבר הכתבה. |
| **9** |  | **לחשוב על העולם ממרחק ביקורתי נכון: נלמד כיצד המחשבה הנורמטיבית משתלבת במחשבה האמפירית באמצעות המחלוקת בין תומכי הגישה הליברלית לתומכי הגישה הריאליסטית**  | קראו את הכתבה "כיצד הפכה ורשה ליעד קולינרי לוהט?" והסבירו את הקשר בין תיירות לגלובליזציה משתי נקודות מבט שונות  |
| **10** |  | **הפוליטיקה בימינו בראי מדע המדינה:** **כיצד נראית הפוליטיקה כיום מנקודות המבט השונות של מדע המדינה?**  | קראו את הכתבה "הקפיטליזם שבור" – הכלכלן ג'וזף שטיגליץ מסביר מהו סוציאליזם" והציגו מהי הבעיה המרכזית בעולם כיום משלוש נקודות מבט שונות  |